Мари Луизе Кашниц
Женско радио

Превод от немски: Венцеслав Константинов, —

chitanka.info

Някой ден ще съобщя по радиото

Призори когато никой повече не слуша

Моите изпитани рецепти

Залейте телефона с мляко

Оставете котките да се множат в миялната машина

Размачкайте часовниците си в корито за пране

Излезте от обувките си

Подправете прасковите с лют пипер

И джолана с мед

Децата научете на лисича таблица за умножение

В градината листата обърнете от сребристата страна

Уговорете се със совата

Когато лятото настъпи облечете коженото си палто

Срещнете слизащите от баирите

Гайдарите

Излезте от обувките си

Не бъдете много сигурни

Че ще настане вечер

Много сигурни

Че Господ ви обича.

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.